Source: http://premium.evz.ro/sedinta-csm-control-dna-transat.html
Timestamp: 2018-02-25 04:16:26+00:00

Document:
﻿ ȘEDINȚA CSM tranșează CONTROLUL făcut la DNA. Membrii Comisiei, A
Autor: Jeanina Năstase | luni, 16 octombrie 2017 | 9 Comentarii | 8229 Vizualizari 1508168657
Ședința de la Consiliul Superior al Magistratiurii (CSM) este momentan în plină desfășurare. Inspectorul şef adjunct al Inspecţiei Judiciare (IJ) Gheorghe Stan a fost chemat astăzi în Secţia pentru procurori a Consiliului Superior al Magistraturii (CSM), pentru a-şi spune punctul de vedere legat de raportul Inspecţiei Judiciare privind activitatea conducerii Direcţiei Naţionale Anticorupţie. Cei prezenți tranșează modul în care a fost făcut controlul la DNA și felul în care a acționat inspectoarea Elena Rădescu. La ședința CSM este prezent și ministrul justiției, Tudorel Toader.
Ședința CSM s-a încheiat. Cel care a vorbit ultimul a fost ministrul Tudorel Toader.
Ministrul Toader: Echipa Inspecției Judiciare trebuie să aibă un număr impar...
O evaluare de fond la CSM nu s-a făcut din 2007 și concluzia mea este că, la cinci ani sau la patru ani, trebuie -și o să propun asta în modificarea Legilor Justiției- să se facă astfel de controle, a spus Toader. „Mai avem o entitate care tot de zece ani nu a fost controlată și trebuie să schimbăm asta”, a concluzionat Toader.
„M-ați notificat. Ați spus că veniți, nu veniți, noi facem oricum audieri când v-am cerut să amânați că nu eram în țară. Vă spun că era necesară prezența mea, în condițiile în care eu am solicitat acest control, această evaluare de fond. Astăzi, nu trag concluzii, nu pun nici întrebări. Am prerogativa de a trage concluziile finale, cu privire la managementul unitatii care a fost controlata. O nedumerarire: echipa de controlata a fost formată din sase inspectori. Noi, cu sase inspectori, din care trei in stanga, trei in dreapta ramanem intr-o stare de dubiu. Adica, eu cred ca Inspectia Judiciara isi va dobandi si autonomia si indeopendenta și mai cred ca astfel de echipe trebuie sa aiba un numar impar”, a spus Ministrul Justiției și el prezent la CSM.
Inspectorul-şef adjunct al Inspecţiei Judiciare, Gheorghe Stan, aduce acuzații extrem de grave procurorului Elena Rădescu, cea care a coordonat auditul de la DNA. Gheorghe Stan spune că Elena Radescu a încălcat numeroase proceduri în timpul controlului, a dat informaţii şi sfaturi procurorilor DNA şi a forţat interpretartea legii.
„Nimeni nu înțelege de ce s-a dus singură la DNA și de ce nu s-a consultat cu nimeni din echipă...”, au precizat nemulțumiți cei din cadrul Inspecției Judiciare.
„De ce facem aceste controale? Ca să spunem că totul estre minunat și frumos?”
"Rolul unui control nu este acela de a vâna greșeli, este foarte adevărat. Noi nu am vânat greșeli. Dar în același timp, rolul unui raport nu este acela de a aduce laude neasemuite șefilor pe care îi controlăm. Rolul unui control este acela de a constata cu obiectivitate și de a consemna cu obiectivitate în raport ceea ce inspectorii au constatat. Urmare a acestor constatări, este că trag niște concluzii. Urmare a acestor concluzii, se fac propuneri în vederea eficientizării activității. Presupun că aceste laude sunt lăsate de aceste rapoarte de bilanț", a declarat Monica Pleșea în cadrul Secției pentru procurori a CSM.
„Ceream mere și ni se dădea pere...”
„Noi am solicitat dosarele procurorului Moraru, a spus că nu le are ea (n.r.-Codruța Kovesi, șefa DNA). Noi trebuia să nu mai insistăm. Ceream mere și ni se dădea pere. În condițiile în care ai o comunicare defectuoasă cu acel procuror, nu poți obține sprijin în legătură cu ceea ce aveam noi nevoie pengtru controlul nostru. Atunci, cum poți să spui că ai avut o comunicare excelentă?”, au mai precizat inspectorii.
„Mă întreb și eu cine are interesul să detatureze adevăratul sens al acestor audieri”
„S-a pus în presă problema cu un anume bilețel... că s-au primit indicații pe acel bilet. Nu a existat așa ceva! Acum mă întreb și eu cine are interesul să detatureze adevăratul sens al acestor audieri”, a concluzionat intervenția una dintre persoanele audiate la CSM din cadrul Inspecției Judiciare.
„În legătură cu dosarul procurorului Moraru, în data de 4 iulie am aflat că era supus unor inventarieri”
„Procurorii au fost programați în funcție de dorința lor. Nu a exista niciun moment în care să-i solicităm peste dorința lor. Apoi, noi am avut de-a face în prelungiuri cu solicitări de acte. Cu asta am lucrat. În legătură cu dosarul procurorului Moraru, în data de 4 iulie am aflat că era supus unor inventarieri”, au mai spus în fața membrilor CSM, inspectorii judiciari audiați astăzi.
„Nu i-am umilit, dar procurorul nu trebuie să facă ce vrea el atunci când este controlat...”
„Este reală o discuție între noi și procurori. Este reală o oarecare contradicție și animozitate. Totți cei treei procurori au refuzat să aducă dosare. Nu i-am umilit, dar procurorul nu trebuie să facă ce vrea el atunci când este controlat. Nici din partea noastră, nici din partea lor”, a precizat inspectoarea audiată în acest moment de către membrii CSM.
Ministrul Justiției, Tudorel Toader, a intervenit în aceste momente în discuția, destul de aprinsă de la sediul CSM. „Fac apel la un fel de egalitate de arme. Faceți ANCHETĂ cu membrii Inspecției Judiciare!”, a spus Toader, referindu-se la feul în care se desfășoară discuția de la ședința CSM.
Câți procurori au fost audiați și care este PRACTICA?
,,Unii procurori audiați au răspuns la telefon, alții nu. Nu știu să vă răspund câți procurori au fost audiați. Au fost audiați doar de pe secția Judiciar. Noi știm motivele pentru care procurorii au plecat. Le-au spus, dar nu le vor scrie niciodată. Nu a fost o respingere pe procedură, a fost o respingere pe fond. Acest lucru îl poți stabili pe caz concret, nu se poate vorbi de o anumită procedură. Raportat la fond, situația diferă de la un control la altul,,, este discuția din acest moment de la ședința CSM.
Coordonatorul echipei Inspecţiei Judiciare (IJ) care a făcut controlul vizând conducerea Direcţiei Naţionale Anticorupţie, procuror inspector Elena Rădescu, a dat vineri explicații în Secţia pentru procurori a Consiliului Superior al Magistraturii pentru a-şi susţine punctul de vedere.
În lipsa unui acord scris din partea Evenimentul Zilei, puteţi prelua maxim 500 de caractere din acest articol dacă precizaţi sursa şi dacă inseraţi vizibil link-ul articolului UPDATE. Toader, ACUZAȚII DURE la adresa CSM: „Faceți ANCHETĂ cu membrii Inspecției Judiciare!” ȘEDINȚA CSM tranșează CONTROLUL făcut la DNA.

References: CSM 
 CSM 
 CSM 
 CSM 
 CSM 
 CSM